नेपाल सरकार

**प्रधानमन्त्री तथा मन्त्रिपरिषद्को कार्यालय**

**राजस्व अनुसन्धान विभाग**

हरिहरभवन,पुल्चोक

ललितपुर

**प्रेस विज्ञप्‍ति**

**मितिः- २०७८।१२।0२**

राजस्व अनुसन्धान विभागबाट निम्न विवरण सहितको राजस्व चुहावट सम्बन्धी मुद्दा उच्च अदालत पाटन, ललितपुरमा मिति २०७८।१२।0२ मा दायर गरिएको छ।

1. **अभियुक्तको विवरणः**
* जिल्ला भक्तपुर, सूर्यबिनायक नगरपालिका वडा नं. 10 देउजागाँउ (साबिकको चितापोलगा.वि.स. वडा नम्बर 1) स्थायी बसोबास गर्ने सौगात इन्टरनेशनल (स्था.ले.नं.304309544) को प्रोपराइटर **दिपक कुमार देउजा ।**
* जिल्ला चितवन, कालिका नगरपालिका वडा नम्बर 2 भिमपुर (साबिकको पदमपुरगा.वि.स. वडा नम्बर 5) स्थायी ठेगाना भई जिल्ला काठमाडौं, नागार्जुन नगरपालिका वडा नम्बर 4 सितापाइला मिलन टोलमा बसोबास गर्ने सौगात इन्टरनेशनल (स्था.ले.नं.304309544) को खाता संचालक **मोहन प्रसाद भट्टराई ।**
* जिल्ला काठमाडौं, काठमाडौं महानगरपालिका वडा नं. 21,लगनटोल स्थायी बसोबास गर्ने बर्ष 50 को सौगात इन्टरनेशनल (स्था.ले.नं. 304309544) को लेखापरीक्षक **सुनिलमान शाक्य ।**
1. **कसुरको संक्षिप्‍त विवरणः** उक्त फर्मले राजस्व चुहावट गर्ने मनसायले जालसाजीयूक्त, नक्कली तथा झुट्टा मूल्य अभिबृद्धि विजक लिई बित्तीय विवरणहरु तथा आय विवरणहरु तयार गरी मु.अ.कर तर्फ क्रेडिट दावी गरी तिर्नु पर्ने मु.अ.कर नितिरेको र आयकर तर्फ लागत खर्च दावी गरी आयकर समेत चुहावट गरेकोले आयकर ऐन तथा मुल्य अभिबृद्धि कर ऐन तथा नियमहरु बमोजिम तिर्नुपर्ने कर नतिरी राजस्व चुहावटको कार्य गरेको ।
2. **कायम भएको विगो र सजायको मागदाविः** राजस्व अनुसन्धान (अनुसन्धान तथा नियन्त्रण) (पहिलो संशोधन) ऐन 2052 को दफा 3 ले निषेधित सोही ऐनको दफा 4(क) र (झ) बमोजिमको कसुर गरेको पुष्टी हुन आएकोले सोही ऐनको दफा 2(छ१) हुन आउने **मु.अ.कर तर्फ रु. 2,52,14,395।- र आयकर तर्फ रु. 5,69,58,246।-** समेत जम्मा हुन आउने कुल विगो रु. **8,21,72,641।- (अक्षरेपी आठ करोड एक्काइस लाख बहत्तर हजार छ सय एकचालिसरुपैंया मात्र)** कायम गरी राजस्व चुहावट (अनुसन्धान तथा नियन्त्रण) (पहिलो संशोधन) ऐन, 2052 दफा २३(१) बमोजिम प्रतिवादीहरु दिपक कुमार देउजा र मोहन प्रसाद भट्टराईसँग विगो असूल उपर गरी विगोको शतप्रतिशत जरिवाना तथा सोही ऐनको दफा २३ को उपदफा (१)(क) बमोजिम कैद सजाय हुन र सुनिलमान शाक्यको हकमा सोही ऐनको दफा २३ को उपदफा (३)बमोजिम मतियारलाई हुने सजाय हुन मागदावी लिई अभियोग पत्र दायर गरिएको ।

|  |  |  |  |  |
| --- | --- | --- | --- | --- |
| **सि.नं.** | **प्रतिवादी** | **विगो** | **जरिवाना** | **विगो तथा जरिवाना** |
| १ | * **दिपक कुमार देउजा**
* **मोहन प्रसाद भट्टराई**
* **सुनिलमान शाक्य**
 | **8,21,72,641।-** | **8,21,72,641।-** | **16,43,45,282।-**  |

**सूचना अधिकारी**

**राजस्व अनुसन्धान विभाग**